- Medheteththa
- <
- 16
- >

16
Aggaaronne Isma7eele
1 Abraame machcheya Sooray izas ha7ikka naa yelabeekku; gido attiin izis Gibxeppe yida Aggaaro geetettiza issi aylleya dawus. 2 Hessa gishshas Sooray Abraame xeygada, «Beya! GODAY tana yelo diggides. Neni baada, ta aylleyra aqa; oonee erizay, tani izi baggara naa aayo gidanaakkonne» gadus; histtiin Abraamey Soora qaala siyides. 3 Abraamey Kanaane biittan tammu layth uttidaappe guye Abraame machcheya Sooray Gibxeppe ehida ba aylleyo Aggaaro, ba azina Abraames machcho histta immadus. 4 Abraameykka Aggaaro ekkiin iza qanththatadus; iza baas shaaray attidayssa erida wode ba godatteyo leqqadus.
5 He wode Sooray Abraame, «Ta qohettiza qohoy nena gakko; tani ta aylleyo nees immiin iza ha7i baas shaaray attidayssa erada tana leqqawus. Neessinne taas Xoossi pirdo» gadus.
6 Abraameykka Soora, «Hanno beya! Ne aylleya ne kushen dawus; neni izo nena lo7idaaz ooththa» gides; hessafe guye Sooray Aggaaro qohiin iza kezada izippe betadus.
7 GODAA kiitanchchay Aggaaro bazzon pultto haaththa achchan demmides; he pulttoy Shuura geetettiza biitta efiza oge matan dees. 8 Izikka Aggaaro, «Hanne Soora aylle Aggaaree! Awappe yadii? Qasse awa bay?» gi oychchides.
Iza, «Tani ta godatteyo Soorappe bete bays» gadus.
9 GODAA kiitanchchayka izis, «Neni ne godatteyko guye simma baada izis haaretta» gides 10 Qasseka Xoossa kiitanchchay izo, «Ne zereth taybanaas dandayettonttayssa keena tani darsana» gides. 11 Qasseka GODAA kiitanchchay izo,
«Ha7i neni qanththatadasa;
neni attuma naa yelana;
yelada iza Isma7eele*Ibraaweta qaalara Isma7eele guussi, «Xoossi siyees» guussa.
gaada sunththana;
gaasoykka Xoossi
ne waasaa siyides.
12 Izi bazzon yeda diza
hare mala gidana;
asa ubbaara izi eqettana;
qasse asi wurikka izara eqettana;
izi ba ishata ubbaara
ixetti daana» gides.
13 Aggaarakka, «Tani tana be7izayssa be7ada paxa attanee?» gaada iza baas haasayda GODAA, «Neni tana be7iza Xoossa» ga sunththadus. 14 Hessa gishshas he pultto ollay, «Tana Be7iza De7o Xoossa pultto» geetettides; he ollay ha7i gakkanaas Qaadeeseppenne Baareedeppe giddon dees.
15 Aggaara Abraames attuma naa yeladus; Abraamey Aggaara yelida naaza Isma7eele gi sunththides.Gala 4:22 16 Aggaara Isma7eele Abraames yelida wode Abraame layththay 86.

- Medheteththa
- <
- 16
- >

*16:11 Ibraaweta qaalara Isma7eele guussi, «Xoossi siyees» guussa.

16:15 Gala 4:22

© 2024 TWFTW